[{"text_idx": "#000005", "text": "Dod o hyd i Gwrs"}, {"text_idx": "#000010", "text": "Llefydd i Fwyta ac Yfed"}, {"text_idx": "#000017", "text": "Yn ystod y degawdau diwethaf gwelwyd cynnydd sylweddol mewn gordewdra plant mewn gwledydd ledled y byd. Erbyn hyn mae gordewdra wedi cyrraedd lefelau uchel iawn yn y DU ac mae i\u2019w weld yn yr ifanc iawn. Mae arbenigwyr yn y maes yn cydnabod ei bod yn bwysicach nag erioed i ymyrryd mor gynnar a\u0302 phosibl cyn i arferion diet gwael sefydlu eu hunain am oes."}, {"text_idx": "#000018", "text": "A dyna dasg y rhaglen Food Dudes Ifanc! Mae\u2019r rhaglen hon, sydd wedi\u2019i hanelu at blant rhwng 2 a 5 oed, yn cael ei rhedeg mewn Meithrinfeydd, Canolfannau Blynyddoedd Cynnar a Chylchoedd Chwarae. Mae wedi\u2019i modelu ar raglen hynod lwyddiannus Food Dudes Ysgolion Cynradd, sy\u2019n cael ei redeg mewn llawer o ysgolion yn y DU ac Iwerddon. Mae\u2019r cynllun Young Dudes newydd wedi\u2019i gynllunio\u2019n arbennig i apelio at feddyliau a boliau iau."}, {"text_idx": "#000019", "text": "Mae\u2019r rhaglen yn defnyddio cyfres o \u201cbrociau\u201d a dylanwadau newid ymddygiad i helpu plant ifanc iawn i wneud dewisiadau iachach ac i ddysgu mwynhau amrywiaeth eang o ffrwythau a llysiau, sy\u2019n golygu y byddant yn bwyta llai o\u2019r bwydydd melys a brasterog y mae plant yn bwyta cymaint ohonynt y dyddiau hyn."}, {"text_idx": "#000020", "text": "Ar o\u0302l gweld ffilmiau o\u2019r delfrydau ymddwyn, y Food Dudes Ifanc arwrol a dynamig, Rocco, Razz, Tom a Charlie, sy\u2019n mwynhau ac yn cael egni mawr arbennig drwy fwyta ffrwythau a llysiau, bydd y plant ifanc am eu hefelychu. (Cliciwch yma i weld y Fideo Hyrwyddo - "}, {"text_idx": "#000021", "text": "Ac, yn well byth, pan fyddant yn dechrau blasu\u2019r ffrwythau a\u2019r llysiau a roddir iddynt, byddant yn ennill gwobrau Food Dudes cyffrous. Maent yn ymfalchi\u0308o yn eu llwyddiant, a gall pawb ennill."}, {"text_idx": "#000022", "text": "Ar o\u0302l cael eu cyflwyno i\u2019r un bwydydd dro ar o\u0302l tro, maent yn dechrau magu blas amdano. Eu blasbwynt sy\u2019n gwneud y dysgu."}, {"text_idx": "#000023", "text": "Cafodd treialon o dan reolaeth y Rhaglen newydd eu cynnal yn Walsall, yng Ngorllewin Canolbarth Lloegr, , gyda chymorth GIG Walsall, Walsall MBC a Phrifysgol Bangor. Roeddent yn dangos bod plant mewn Meithrinfeydd a oedd wedi cael profiad o\u2019r rhaglen Food Dudes yn bwyta 129% yn fwy o lysiau, a 55% yn fwy o ffrwythau. Roedd yr enillion hyn i\u2019w gweld o hyd 3 mis yn ddiweddarach. Nid oedd arferion bwyta plant mewn ysgolion cymharu ble\u2019r oedd yr un amrywiaeth o ffrwythau a llysiau\u2019n cael eu cynnig dros ar o\u0302l tro, yn dangos yr un gwelliannau. Mae\u2019r astudiaeth yn dangos nad yw cynnig bwyd da\u2019n ddigon \u2013 mae hefyd yn hanfodol i gymell y plant i\u2019w fwyta!"}, {"text_idx": "#000026", "text": "\u201cMae wedi bod yn brofiad gwych i bawb sydd wedi bod yn gysylltiedig a\u0302\u2019r rhaglen: staff y meithrinfeydd, a rhieni ac, wrth gwrs, y plant eu hunain, a oedd wedi gwirioni.\u201d"}, {"text_idx": "#000028", "text": "Yn o\u0302l yr Athro Fergus Lowe, un o sylfaenwyr Food Dudes, \u201cDylai unrhyw ymdrech o ddifrif i atal gordewdra ddechrau gyda phlant ifanc iawn. Mae\u2019r rhaglen hon yn arwain y ffordd yn rhyngwladol drwy ddangos sut yn union y gellir cyflawni hyn a sut y gellir sefydlu arferion bwyta da\u2019n gynnar mewn bywyd.\u201d"}, {"text_idx": "#000029", "text": "Dyddiad cyhoeddi: 17 Medi 2013"}]